Ljudski um.
Tako pametan stroj.
Prednost je što vam omogućava da slijedite ove upute
i odredite svoj put do slave kao vođa kulta.
No imamo i problem slobodne volje,
koja, proširi li se pastvom,
može uništiti sve što ste izgradili.
Ako želite kontrolirati sljedbenike,
ne smiju misliti svojom glavom
jer bi tad mogli pitati zašto ženu držite zaključanu,
zašto tražite seksualne usluge.
Ciniku je to ispiranje mozga,
no dobar vođa kulta shvaća vrijednost dobrog odgoja.
To je indoktrinacija
koja vas pretvara u ono što kult želi da budete.
Uzmite primjer ovog dičnog momka.
Jaime Gomez, vođa najseksi kulta 1980-ih,
Buddhafielda.
Buddhafield je bio New age skupina
puna glumaca, plesača, manekena,
vrlo umjetničkih, lijepih ljudi.
Više od dva desetljeća
Jaime je dominirao srcem, umom i tijelom sljedbenika,
koji su činili sve što je tražio od njih.
Ako možeš stati gol pred svojim učiteljem, možeš stati gol pred Bogom.
Slijedite Jaimeove poteze pa ćete i vi sljedbenicima nametnuti
svoju božansku prisutnost
i zatvoriti im um za sve drugo.
KAKO POSTATI VOĐA KULTA
ISPERI IM UMOVE
Za više od 100 sljedbenika u svom kultu Buddhafield
Jaime Gomez, poznat i kao Andreas,
bio je krajnja istina.
To mi sad zvuči odvratno, ali tad bih i život dala za njega.
Uvjerio nas je da samo to vrijedi.
Voljela sam ga.
Jesam. Voljela sam ga do kraja.
Prije negoli upoznate Jaimeovu vještinu mentalne manipulacije,
upoznajmo prvo njegove prve piruete na putu da postane guru.
ČINJENICA BR. 1 JAIME JE ODUVIJEK HTIO BITI ZVIJEZDA
Rodio se u Venezueli.
U Hollywood je došao da bi bio glumac i plesač i sve to
i bio je jako impresioniran sobom.
No Hollywood nije bio impresioniran njime.
Propao je kao profesionalni plesač
i kao glumac.
Okušao se u pornićima, ali ni u tome nije uspio.
Koliko loš moraš biti da bi propao kao porno-glumac?
Kažu da oni kojima ne ide praksa podučavaju.
Postao je učitelj glume na Floridi.
Tako je počeo okupljati ljude.
Njegovi sati glume počeli su bivati sve duhovniji.
ČINJENICA BR. 2 - BUDDHAFIELD JE BIO OSTATAK IZ ERE 70-IH
Bili smo u srcu Zapadnog Hollywooda.
Ljudi su živjeli vrlo površno,
misleći samo na to tko će im biti sljedeći partner
i koji će novi posao naći.
On je iskoristio površnost svakodnevnog američkog života.
Govorio je ono što mi je imalo smisla.
Razmišljanje o prošlosti vas rastuži.
Osjećao sam se kao da sam dio nečeg što je veće od mene samog.
„Ovo što radimo je dobro
i to radimo kako bismo podigli razinu svijesti u svijetu.”
ČINJENICA BR. 3 - JAIME JE SMISLIO DIRLJIVU PRIČU O PORIJEKLU
Jaime nam je rekao da je naišao na gurua
i da se spontano prosvijetlio.
Tad je shvatio da mora postati vođa
i pomoći drugima da se osvijeste, povesti ih ka prosvjetljenju.
Ali Jaime je možda od samog početka konzultirao priručnik.
Nije imao učitelja.
Kraj stolice je imao vreću punu knjiga
koje je izvlačio i davao nam zadatke.
Sigurno je proučavao druge vođe kultova
kako bi to što bolje izveo.
No do sredine 90-ih
Jaime je imao potpunu vlast nad sve brojnijom sljedbom
koja je samo htjela udovoljavati sve bizarnijim prohtjevima svog učitelja.
Kako slijediti tog varalicu i usavršiti ključno poglavlje priručnika?
Ovo je prvi korak.
TAKTIKA PONUDITE NEŠTO EKSKLUZIVNO
Put do potpune kontrole
u shvaćanju je želja svojih meta.
Želimo doznati istinu.
Ne pridružujete se kultu,
preobražavate se u sretnijeg pojedinca,
u vlastitu viziju puno boljeg sebe.
Da biste iskoristili to obećanje,
morate se u to baciti bez ograda.
Većina vođa kulta ima nešto zbog čega izgledaju vrlo posebno,
čemu vi imate ekskluzivan pristup.
Zašto biste im se pridružili ako biste to mogli dobiti drugdje?
Pripadnicima Buddhafielda
Jaime je nudio izravan put do Boga meditacijom.
Bio je vrlo eteričan.
Kao da je znao sve.
Govorio je kao da sve zna, a ja sam to upijao kao spužva.
Govorio je da je „obavijen božanskom svijesti”
te da meditacijom svi možemo biti poput njega.
Ali neki u vašu ekskluzivnu ponudu neće povjerovati
ako je ne vide na djelu.
Kad se Chris Johnston pridružio Buddhafieldu s 19 g.,
teško se uklapao.
Svi su govorili da su vidjeli svjetlo.
Mislio sam da da mnom nešto nije u redu.
Jaime je imao rješenje.
Pozvao je svog učenika da mu izravno prenese energiju.
Taj je proces zvao Šakti.
Sjedio je na tronu i rekao mi da zažmirim.
Tad mi je snažno palcem stisnuo čelo
i pritom sam vidio svjetlo.
Vidio sam svjetlo.
I pomislio: „Bože!
Sranje! Pa ovo je stvarno!”
Sve sam povjerovao.
Puno poslije
Chris je doznao kakvom je božanskom moći Jaime prizvao to čudesno svjetlo.
Imao je malenu svjetiljku koju mi je palio i gasio
točno pred očima.
Nakon što mjesecima slušate o tom svjetlu i Jaimeovom prosvjetljenju,
spremni ste to povjerovati jer svi govore o tome.
Šakti je bio tek uvod.
Glavno jelo zvalo se „Spoznaja”.
Tko je danas spreman za Spoznaju?
Spoznaja.
Spoznaja je bila izravno doživljavanje Boga.
Velikog B-ja! Pa tko to ne želi!
Spoznaja se sastojala od četiri tehnike meditacije.
Svjetlost i glazba.
Unutarnji zvuk i sveta riječ
te prijenos energije.
I primila sam je.
Meni je to bilo vrlo moćno.
Oduševilo me.
No prava moć Spoznaje ležala je u ekskluzivnosti.
Neki su godinama bili ondje, a nisu to primili.
Ako ne biste primili Spoznaju, znali ste da niste spremni.
Kao natjecanje. „Nisam bio spreman, nisam to mogao. Moram biti spremniji.”
Stalno smo se pripremali za to dublje uranjanje.
Moći ćete shvatiti
kako je kad vam se Bog pokaže u svom najčišćem obliku.
Napokon.
Kad pomisliš da dobivaš malo nečeg,
poželiš dobiti još toga
pa nastavljaš ulagati.
To je dio igre koju igraju vođe kulta.
Nuđenje nečeg rijetkog i teško dostižnog sigurna je metoda privlačenja ljudi.
Spremni da ih još više podčinite svom utjecaju?
Sljedeći korak ima sjajne povlastice.
TAKTIKA ZAHTIJEVAJTE USLUGU
Kako biste kontrolirali stado, možete im ponuditi zabavu,
nešto korisno,
ali ne i previše slobodna vremena.
Uvijek govorim da su bivši pripadnici kulta dobri radnici
jer su navikli raditi dugo i naporno.
To je zato što za kontrolu uma svojih sljedbenika
morate kontrolirati i što rade.
Psihološka je činjenica o ljudima
da se, što više vremena i truda ulože u nešto,
u to ulažu i emocionalno.
I teže im se odvojiti od toga.
A kad sljedbenicima kažete da će se produhoviti ugađajući vašim hirovima,
život može biti lijep.
U Buddhafieldu su to zvali služenje.
Služenje može biti svašta.
Postojalo je opće služenje i služenje učitelju,
što je bilo najviše postignuće.
Bila je velika čast kad ste mu služili.
Kao da radite nešto posebno za Boga.
Bilo je to natjecanje za njegovu pozornost.
Što ste bili bliže učitelju,
više su vas cijenili jer ste bili u njegovoj prisutnosti.
U početku smo ga samo izuvali i nosili njegove knjige,
a vrlo brzo počeli smo nositi njegovu stolicu i izrađivati nove stolice.
On prstom nije micao.
Zahvaljujući tom neumornom trudu sljedbenika
Jaime neprekidno uživa.
To počinje njegovom jutarnjom rutinom,
uključujući vrijeme za meditaciju ili bilo što drugo što bi mu se prohtjelo.
Slijedila je prva Jaimeova masaža dana.
Naučio sam masirati kako bih mu tako mogao služiti,
kao i mnogi drugi.
Slijedila bi šetnja vrtom
koji su održavali sljedbenici,
koji mu pripravljaju i organski ručak.
Poslije nekoliko sati privatnih terapijskih sesija
malo bi vježbao…
još jedna masaža,
pa organska večera.
Kad bi došlo vrijeme za spavanje,
sljedbenici bi se i za to pobrinuli,
čitajući mu priče prije spavanja, katkad čak tri sata zaredom.
Bio je poput cara.
Stalno smo bili okupirani nečim i to je bilo dio njegove kontrole.
A tu je bila i financijska strana.
Ako je htio novi auto,
gledali smo tko bi donirao za to.
Ako bi htio malo dotjerati vrt,
prikupili bismo novac za to.
To je bio novac služenja, tako smo služili guruu.
To služenje moglo je poprimiti i neke neobične oblike.
Jaime je svoju skupinu preselio u Austin u Teksasu
i ondje se okrenuo novoj ambiciji,
stvaranju svetog mjesta
za prakticiranje omiljene vrste duhovnosti.
Čini se da je bio suosnivač gradskog baleta u Oaklandu.
To je bila njegova umjetnost. Htio je vlastito baletno kazalište.
Sljedbenici su to počeli planirati
i sve plaćati.
To su kazalište iz temelja izgradili na zemljištu u Austinu.
Jaime se nije libio davati svoje mišljenje i zahtijevati velike preinake.
Jer kad je riječ o ispunjenju učiteljeve vizije,
novac sljedbenika nije problem
i nikakvo služenje nije preveliko.
Po dovršenju kazališta
Jaime je počeo zahtijevati još veće kazališno štovanje.
Otpleši ponovno, ali pleši kako treba.
Nisam baš volio balet,
ali on jest
pa smo naučili plesati.
Bila je to velika produkcija.
Samo ja smijem griješiti.
Trebale su nam godine.
Vrhunska rasvjeta,
glazba, kostimi, scenografija.
Napokon su nastupili,
ali samo za ograničenu publiku.
To bismo izveli samo jedanput,
i to samo za ljude iz naše skupine ili ljude povezane s njom.
Kakva šteta.
Sad kad vladate vremenom sljedbenika
i imate pristup njihovom novcu vjerojatno se dobro osjećate,
no kontrola misli još je malo labava.
Kako ćete spriječiti pojavu pogrešnih ideja?
TAKTIKA PRISILNI KONFORMIZAM
Kao vođi kulta katkad vam nije dovoljno da ih navedete na jednako razmišljanje.
Morate to odvesti još dalje.
Kultovi ljudima gaze osobnost služeći se vizualnim trikovima.
Ako sve nose jednake haljine,
ako svi briju glavu ili se jednako šišaju,
to je samo jedan od trikova da isključe kritičko razmišljanje
i osiguraju se da ništa nećemo propitkivati.
A ako neki sljedbenik strši,
natjeraj ga na poslušnost kao ovi vrhunski manipulatori.
Članovi Mansonove obitelji toliko su slijedili njegove zapovjedi i primjer,
da su si urezali X na čelu nakon što je on to učinio u zatvoru.
Poklonici programa odvikavanja od droge Charlesa Dedericha, koji je postao kult,
Synanona, bili su tako nalik jedni na druge
da je George Lucas neke iskoristio kao statiste u filmu THX 1138.
Marshall Applewhite iz Vrata raja i njegovi sljedbenici
nosili su redovničke halje koje su zamijenili kombinezonima
i tenisicama kad su se svi ubili.
Jaime je uniformnost sljedbenika postigao preko kuhinje.
Naša prehrana bila je najveći predmet konformizma.
Nismo smjeli jesti mliječne proizvode, pšenicu, svinjetinu, govedinu.
Nije bilo kofeina, alkohola, čak ni glutena.
Naravno, ni šećera i meda.
Izbacili bi vas ako bi vas ulovili kako jedete čokoladu, ne dao Bog!
Zgrozila bih se kad bi netko naribao parmezan na salatu.
Jaime je bio još stroži kad je bila riječ o imidžu skupine.
Bio je dopušten samo jedan standard ljepote.
Pokušao je ljude oblikovati prema sebi.
Dečki su morali brijati prsa.
Nije volio dlakava prsa na dečkima.
Ako mu se nije sviđala vaša odjeća,
morali ste se preobući ili bi vam se svi rugali.
Ako mu se ne bi svidjela frizura, rekao bi vam da pustite dužu kosu.
Zar je loše kad očekujete savršenstvo?
Jaime je postavio fantastičan uzor.
Podučavao je: „Razmišljajte kao ja, budite kao ja.”
Bio je opsjednut sobom,
svojim tijelom, zdravljem, prehranom.
Sve je radio kao robot.
Imao je vrlo ritualizirane navike.
A kad naporan rad ne bi upalio, uvijek je imao plan B.
Volio je estetsku kirurgiju.
Često je išao na botoks,
imao silikonske usatke i slično.
Naravno, očekivao je da ga sljedbenici slijede
i poticao ih na uklanjanje svih nepravilnosti, čak i najsitnijih.
Ljudi su operirali bradu,
obraze,
punili su usne.
Što se učiteljevih operacija ticalo, nije htio nikakve estetske rizike
pa je od odabranih sljedbenika tražio da mu pomognu postići idealan izgled.
Slao je ljude da nešto pokušaju
kako bi vidio kako to izgleda poslije operacije.
I mnogo je lijepih ljudi išlo na te operacije.
Možete li odanost pokazati bolje
nego kao kad nekom pomognete da izgleda najbolje što može?
Naravno, konformizam ima i veće nagrade.
Konformizam i ponašanje mase mogu biti vrlo moćni.
Kad se svi slažu sa skupinom,
teško je reći nešto suprotno.
Izgubite osjećaj osobnosti,
samopoštovanje i samopouzdanje
i preuzmete taj novi identitet,
identitet kulta i vođe tog kulta.
Oblikujući ljude prema sebi
uvelike ste napredovali u mijenjanju njihove egzistencije.
No još vam nešto može to pokvariti.
Kako se obraniti od te prijetnje?
TAKTIKA RASKINI PRETHODNE VEZE
U galaktici sljedbenika ima mjesta samo za jednu zvijezdu
Želite li dugo izdržati u ovoj igri, ta zvijezda morate biti vi.
Za kult je vrlo važno
da uništi nečiji identitet i ponovno ga konstruira,
što uključuje uništavanje svih njihovih prethodnih veza
s ljudima izvan kulta.
Svi velikani znaju
da je za rušenje emocionalnih mostova
izolacija idealno rješenje.
Kad su pripadnici Hrama naroda došli u Gvajanu,
Jim Jones odvojio ih je od vanjskog svijeta
uzevši im putovnice
i ograničivši im komunikaciju s obitelji i prijateljima kod kuće.
Čelnik Crkve ujedinjenja Sun Myung Moon navodno je nagovarao kandidate
na odlazak u udaljene indoktrinacijske logore.
Mnogi su rekli da su morali zvati obitelji i odreći se prošlog života.
Pripadnici mormonske sekte Warrena Jeffsa
morali su ignorirati članove obitelji koji bi otišli
i više nikad ne razgovarati s njima.
Jaime se potrudio da sljedbenici imaju razlog za odvajanje od svijeta
i svojih najdražih.
Sebe smo nazivali „sveto društvo”.
Imali ste sveto društvo ili svijet mrtvih. Birajte.
Nije nas samo bodrio na odvajanje od obitelji. I pomagao nam je u tome.
Ništa nismo smjeli govoriti obitelji i prijateljima
jer je rekao da oni ne bi shvatili.
Ako to nije dovoljno da bi ljudi prekinuli sve veze,
uvijek postoji ova tehnika…
Često bi javno sramotio ljude.
„Možda prosvjetljenje i posvećenost ne shvaćaš dovoljno ozbiljno.”
Za učinkovitost ove taktike
morate biti nemilosrdni.
Bez iznimaka.
Nije mi dao da budem s ocem na samrti.
Rekao je da bih stvorila karmu kad bih otišla k njemu
jer sam previše vezana za njega.
Obitelj mi je rekla da ću to požaliti.
Rekla sam im da znam što radim.
Bila sam toliko sigurna.
Jaime nije zabrinut samo zbog već postojećih obitelji.
Nitko tko je ondje bio dugo nije imao djecu.
Rekao je: „Niste zato ovdje.
Ovdje ste kako biste doznali tko ste.”
Nije ondje htio djecu jer to bi odvratilo pozornost od njega.
Sve je bilo smetnja prosvjetljenju.
To mu je bila izlika.
Nakon što im uništite vezu s voljenima,
prepreke do potpune kontrole padat će jedna za drugom.
Ali čuvajte se,
možda se javlja novi problem
koji će zahtijevati jedan od najpopularnijih trikova.
TAKTIKA ZAVADI PA VLADAJ
Sljedbenici znaju biti vrlo zahtjevni.
Tako odsječeni od svijeta
utjehu počnu tražiti jedni u drugima,
a to može biti loše.
Iako kult pruža zajednicu,
čak i u toj zajednici
ljude treba držati odvojene.
Morate biti odani vođi,
a ne drugim sljedbenicima ili skupinama unutar te skupine.
Jaime je imao sjajnu metodu za usađivanje nesigurnosti.
Godinama ju je usavršavao.
Na Floridi je živio od hipnoterapije.
Tad se služio imenom Michel Rostand. To mu je bio jedan od prvih pseudonima.
Jaime je bio svačiji terapeut.
Počeo sam ići k njemu na privatne terapije.
To smo zvali „karmičko čišćenje”.
Te sesije ovisile su o uspostavi međusobne veze.
To je ljudima puno značilo i mogao je reći što god želi.
Iza tih vrata kontrolirao je gotovo sve.
Kao sve drugo s Jaimeom Gomezom,
to čišćenje bilo je vrlo obredno.
Sjedili biste na stolici, a on bi sjedio na svojoj stolici,
posebno izrađenoj za njega.
Prigušeno svjetlo.
Upaljeno je, ali prigušeno.
Jaime bi počeo tehnikama opuštanja.
„Spusti se dugim stubama.
Deset, devet...” i tako dalje.
Kad bi se sljedbenici opustili,
Jaime bi počeo ispitivati…
i snimati odgovore.
Svakom bi našao slabu točku,
od starih trauma do sadašnje nesigurnosti.
Što god da vas je mučilo, uvijek biste mu sve rekli.
Dok sljedbenici bistre um,
Jaime skuplja informacije,
kao i 100 dolara po sesiji, po glavi.
Ali glavna je nagrada što je držao sve karte.
Svi su se bojali išta iskreno reći drugima
jer su znali da će ti sve to reći njemu.
Znali ste to.
Svi su se međusobno cinkali da bi dobili odobravanje gurua.
Puno je to drame,
ali sve je to za viši cilj.
Ljude morate razdvojiti da biste vladali njima.
Slijedeći ovo poglavlje
izolirali ste svoje sljedbenike i sad su potpuno u vašoj kontroli.
Ali, ako ne pazite,
i najbolji se sustav može raspasti.
Kako možete učvrstiti svoj program kontrole uma prije negoli bude prekasno?
TAKTIKA MONOPOLIZIRAJTE INFORMACIJE
Kako vam karijera vođe kulta bude napredovala, neke će vam stvari ići lakše.
Kada dođete do točke da ste umove sljedbenika pretvorili u kašu,
oni su u idealnom stanju
da im u glavu usadite bilo što.
Ali ne smijete se nimalo opustiti ako želite zadržati moć.
Bilo tko može unijeti ideju koja se može proširiti.
Istina se pokaže kad ljudi počnu međusobno razgovarati.
Kako bi ugušio taj problem,
Jaime se potrudio da sve informacije idu preko njega.
Jaimeu je sjajno išla triangulacija
i davanje nekih informacija nekim ljudima, a drugima ne.
Dobro je čuvao tajne.
Nitko nije znao što se događa iza zatvorenih vrata.
Čak je ugradio dvoja vrata za privatnost i zaštitu.
I nitko nije ništa pitao jer nismo mislili da se događa išta loše.
No tada, jednoga dana 2006. godine,
svi su članovi dobili šokantnu e-poštu.
Poslao ju je jedan bivši visoko pozicionirani član
koji je otišao bez objašnjenja.
U pismu je bilo mnogo teških optužba protiv gurua,
tvrdnja da je lagao o prošlosti
i metafizičkoj obuci.
Optužio ga je za neplaćanje poreza, ekstremnu emocionalnu manipulaciju
te da je serijski seksualni predator.
Svi su mislili da je on u celibatu jer se tako uvijek predstavljao.
Optužbe iz tog pisma uzburkale su Buddhafield.
Počeli su dijeliti tajne koje su godinama čuvali.
Bio sam u seksualnom odnosu s njim.
To se događalo više od 20 godina, a mi ništa nismo znali o tome.
Kad sam rekao da se više ne želim seksati s njim,
rekao je: „Možda više ne moraš biti ovdje.
Možda si nadrastao ovo.”
Kao da mi je prijetio izopćenjem.
Nisam htio snositi posljedice jer što bih radio, kamo bih otišao?
To je moj put.
I drugi su ubrzo progovorili.
Poslije mi je rekao da je dugo planirao seks sa mnom.
To nije bio zdrav odnos.
Samo je zadovoljavao sebe i to je bilo moje služenje.
Morao sam obećati da nikom neću reći.
Nekoliko dana poslije te e-pošte
Jaime je okupio sljedbenike i zanijekao sve optužbe.
Ali sad kad je to krenulo
Jaime je počeo gubiti kontrolu.
Kad smo shvatili što se događa,
mogli smo razgovarati o onom o čemu nikad prije nismo.
To je bila moja granica.
Manipulirao je svima oko sebe
i meni je bilo dosta.
„Gotovo je.”
Poslije više od 20 godina
korištenja trikova da bi kontrolirao umove i ostvario sve svoje želje
Jaimeov vatrozid informacija se urušio
te su sljedbenici shvatili da ih je on cijelo vrijeme vukao za nos.
Nitko se nikad nije prosvijetlio.
Nitko se osim njega nije uzdigao.
Imali smo oko 120 članova,
a u roku od šest mjeseci
skupina se jednostavno raspala.
Ako ste zabrinuti da će vaši sljedbenici otići i zaboraviti vas,
ne bojte se.
Ostanu vam ožiljci.
Kako si mogu vjerovati nakon što sam njemu vjerovala 100 %?
Uspješna kampanja kontrole uma omogućit će vam dugu karijeru vođe kulta.
No ako ipak želite nešto više od samo moralnih pobjeda,
morate obećati nešto više od vlastite božanske mudrosti
i pokazati da to možete isporučiti.
Znam idealnog učitelja.
Sad smo potpuno programirani za prihvaćanje smrti,
ali postoje druge opcije.
Prijevod titlova: Ivan Zorić